
ประกาศองค์การบริหารส่วนตำบลเกาะขันธ์
เรื่อง  สรรหา (รับสมัคร) เพื่อเลือกสรร (สอบคัดเลือก)  บุคคลทั่วไปเพื่อจ้างเป็นพนักงานจ้าง
ประจำปีงบประมาณ พ.ศ.2553

---------------------------------------



ด้วย องค์การบริหารส่วนตำบลเกาะขันธ์   จะดำเนินการรับสมัครสอบคัดเลือก  เพื่อสรรหาและเลือกสรรบุคคลทั่วไปเป็นพนักงานจ้าง  ขององค์การบริหารส่วนตำบลเกาะขันธ์  จึงอาศัยอำนาจตามความหมวด 4 ข้อ 18 ข้อ 19 และข้อ 20 แห่งประกาศคณะกรรมการพนักงานส่วนตำบลจังหวัดนครศรีธรรมราช  เรื่อง  หลักเกณฑ์เกี่ยวกับพนักงานจ้าง  ลงวันที่  26  กรกฎาคม 2547  องค์การบริหารส่วนตำบลเกาะขันธ์ จึงประกาศรับสมัครสอบคัดเลือกบุคคลทั่วไปเพื่อจ้างเป็นพนักงานจ้าง ประจำปีงบประมาณ  2553   ดังนี้
1.  ตำแหน่งที่รับสมัครคัดเลือก
	ที่
	ประเภท
	ตำแหน่ง/จำนวน
	สังกัด

	1.1
	พนักงานจ้างตามภารกิจ
	ผู้ช่วยช่างโยธา  จำนวน 1 อัตรา
	ส่วนโยธา

	1.2
	พนักงานจ้างตามภารกิจ
	ผู้ช่วยเจ้าพนักงานพัสดุ จำนวน 1 อัตรา
	ส่วนการคลัง


2.  คุณสมบัติของผู้มีสิทธิสมัครคัดเลือก     
ผู้ซึ่งจะได้รับการจ้างเป็นพนักงานจ้างตามข้อ1.ต้องมีคุณสมบัติและไม่มีลักษณะต้องห้าม ดังต่อไปนี้
(1)  มีสัญชาติไทย
(2)  มีอายุไม่ต่ำกว่าสิบแปดปีบริบูรณ์   และไม่เกินหกสิบปี
(3) ไม่เป็นบุคคลล้มละลาย
(4) ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือนไม่สมประกอบ  หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น  สำหรับพนักงานส่วนตำบล
                                         1. โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
                                         2. วัณโรคในระยะอันตราย
                                         3. โรคเท้าช้างในระยะที่ปรากฏอาการเป็นที่รังเกียจแก่สังคม
                                         4. โรคติดยาเสพติดให้โทษ
                                         5. โรคพิษสุราเรื้อรัง


(5) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง    


(6) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่นสมาชิกสภาท้องถิ่น

(7)  ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก  เพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือ  ความผิดลหุโทษ
(8)  ไม่เป็นผู้เคยถูกลงโทษให้ออก ปลดออก  หรือไล่ออกจากรัฐวิสาหกิจ  หรือหน่วยงานอื่นของรัฐ



(9)  ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น
3.  ลักษณะงานที่ปฏิบัติ  คุณสมบัติเฉพาะตำแหน่ง   และค่าตอบแทน
3.1  พนักงานจ้างตามภารกิจ  ตำแหน่ง  ผู้ช่วยช่างโยธา 
ลักษณะงานที่ปฏิบัติ
                  ปฏิบัติงานขั้นต้นเกี่ยวกับงานช่างโยธาที่ไม่ยาก ภายใต้การกำกับตรวจสอบโดยใกล้ชิด หรือตามคำสั่ง หรือแนวทางปฏิบัติที่มีอยู่อย่างแน่ชัดหรือละเอียดถี่ถ้วน  ช่วยปฏิบัติงานด้านช่างโยธาเกี่ยวกับการช่วยออกแบบการควบคุมการก่อสร้างและบำรุงรักษาด้านช่างโยธา การวางโครงการก่อสร้างในงานด้านช่างโยธา เช่น ถนน สะพาน ท่อระบายน้ำ ช่องน้ำ อาคาร อุโมงค์ เขื่อน อาคารชลประทาน อาคารการประปา ท่าเทียบเรือ สนามบิน เป็นต้น ช่วยวยปฏิบัติงานสำรวจต่าง ๆ เกี่ยวกับงานช่างโยธา เช่น สำรวจทางเพื่อการก่อสร้าง สำรวจและทดลองวัสดุ สำรวจข้อมูลการจราจร สำรวจทางอุทกวิทยา สำรวจทางอุตุนิยมวิทยา คัดลอกแบบ เขียนแบบ คำนวณสามัญ ช่วยซ่อมสร้างวัสดุครุภัณฑ์ เครื่องมือเครื่องใช้และอุปกรณ์ในการสำรวจและทดลองทุกชนิดให้ได้มาตรฐานและปฏิบัติหน้าที่อื่นที่เกี่ยวข้อง





คุณสมบัติเฉพาะตำแหน่ง
ประกาศนียบัตรวิชาชีพ(ปวช.)หรือเทียบได้ไม่ต่ำกว่านี้ทางช่างก่อสร้าง ช่างสำรวจ ช่างโยธา สถาปัตยกรรม เทคนิควิศวกรรมโยธา เทคนิควิศวกรรมสำรวจ เทคนิคสถาปัตยกรรม หรือทางอื่นที่ ก.อบต. กำหนด  ว่าใช้เป็นคุณสมบัติเฉพาะสำหรับตำแหน่งนี้ได้
                                      ค่าตอบแทน
                              อัตราค่าตอบแทนเดือนละ  5,760  บาท (สัญญาจ้างคราวละไม่เกิน 4 ปี ตามปีงบประมาณ เดือนตุลาคม ถึง เดือนกันยายน) 

                          3.2  พนักงานจ้างตามภารกิจ   ตำแหน่ง   ผู้ช่วยเจ้าพนักงานพัสดุ 
ลักษณะงานที่ปฏิบัติ
                  ปฏิบัติงานขั้นต้นเกี่ยวกับงานพัสดุที่ค่อนข้างยากเกี่ยวกับงานพัสดุตามที่ได้รับมอบหมาย  เช่น การจัดหา จัดซื้อ ตรวจรับ การเบิกจ่าย การเก็บรักษา นำส่ง การซ่อมแซมและบำรุงรักษาพัสดุ ครุภัณฑ์ อุปกรณ์เครื่องมือ  เครื่องใช้ต่าง ๆ การทำทะเบียนพัสดุ  การเก็บรักษาใบสำคัญหลักฐานและเอกสารเกี่ยวกับพัสดุและ ปฏิบัติหน้าที่อื่นที่เกี่ยวข้อง

คุณสมบัติเฉพาะตำแหน่ง
                              ได้รับประกาศนียบัตรวิชาชีพชั้นสูง หรือเทียบได้ไม่ต่ำกว่านี้ ทางบัญชี เลขานุการเทคนิคการตลาด การธนาคาร และธุรกิจการเงิน เทคนิควิศวกรรมโยธา เทคนิคเขียนแบบ  วิศวกรรมเครื่องกล พาณิชยการ บริหารธุรกิจ การจัดการทั่วไป  ช่างโยธา  ช่างก่อสร้าง  ช่างเครื่องกล  หรือทางอื่นที่ ก.อบต.กำหนดว่า ใช้เป็นคุณสมบัติเฉพาะสำหรับตำแหน่งนี้ได้
                                    ค่าตอบแทน
                              อัตราค่าตอบแทนเดือนละ 7,100 บาท (สัญญาจ้างคราวละไม่เกิน 4 ปี ตามปีงบประมาณ เดือนตุลาคม ถึง เดือนกันยายน)                                                
 4.  วัน  เวลา  และสถานที่รับสมัคร


ให้ผู้สมัครยื่นใบสมัครด้วยตนเองต่อเจ้าหน้าที่รับสมัคร ได้ที่สำนักงานปลัด  องค์การบริหารส่วนตำบลเกาะขันธ์ อำเภอชะอวดจังหวัดนครศรีธรรมราช ตั้งแต่วันที่ 18- 26 มกราคม  2553  ในวันและเวลาราชการ (ตั้งแต่ 08.30 น. – 16.00 น. เว้นวันหยุดราชการ)

5.  เอกสารและหลักฐานที่ใช้ในการการรับสมัคร
 

       ผู้สมัครจะต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องและครบถ้วน พร้อมทั้งรับรองสำเนาถูกต้อง  ดังนี้


             5.1 สำเนาบัตรประจำตัวประชาชน จำนวน 1 ฉบับ (ถ่ายด้านหน้าและด้านหลังของบัตรในใบเดียวกัน)


5.2  สำเนาทะเบียนบ้าน  จำนวน  1 ฉบับ 


5.3 ใบรับรองแพทย์ปริญญา ซึ่งแสดงว่าไม่เป็นโรคที่ต้องห้ามตามประกาศที่คณะกรรมการกลางพนักงานส่วนตำบลกำหนด  ซึ่งออกให้ไม่เกิน  1  เดือน  นับแต่วันที่ตรวจร่างกาย  จำนวน  1  ฉบับ


5.4  สำเนาคุณวุฒิการศึกษาตรงตามคุณสมบัติเฉพาะตำแหน่งนั้น  จำนวน  1  ฉบับ  


5.5  รูปถ่ายหน้าตรงไม่สวมหมวกและแว่นตาดำ ขนาด 1 นิ้ว จำนวน 3 รูป ถ่ายมาแล้วไม่เกิน 6 เดือน  ให้ผู้สมัครลงนามรับรองหลังรูปด้วย


5.6  สำเนาหลักฐานอื่น ๆ  (ถ้ามี)  เช่น ใบเปลี่ยนชื่อตัว – สกุล, หนังสือรับรองจากนายจ้างหรือหน่วยงาน  ทะเบียนสมรส 


     
      สำหรับการรับสมัครในครั้งนี้ ให้ผู้สมัครตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งตรงตามประกาศรับสมัคร  หากภายหลังปรากฏว่าผู้สมัครรายใด  มีคุณสมบัติดังกล่าวไม่ครบถ้วน  องค์การบริหารส่วนตำบลเกาะขันธ์ จะถือว่าเป็นผู้ขาดคุณสมบัติในการสมัครสอบ และไม่มีสิทธิได้รับการจ้างให้ดำรงตำแหน่งใด ๆ

6.  ค่าธรรมเนียมการสมัคร


       ผู้สมัครจะต้องเสียค่าธรรมเนียมการสมัครดังนี้
-  ประเภทพนักงานจ้างตามภารกิจ  ตำแหน่งผู้ช่วยช่างโยธา ตำแหน่งละ 100  บาท
-  ประเภทพนักงานจ้างตามภารกิจ  ตำแหน่งผู้ช่วยเจ้าพนักงานพัสดุ ตำแหน่งละ 200  บาท



7.  การประกาศรายชื่อผู้มีสิทธิเข้ารับการเลือกสรร


      องค์การบริหารส่วนตำบลเกาะขันธ์ จะประกาศรายชื่อผู้มีสิทธิเข้ารับการเลือกสรรหลังจากได้ตรวจสอบคุณสมบัติถูกต้องแล้ว  ในวันที่  27  มกราคม  2553  เวลา  13.30  น. เป็นต้นไป  ณ  บอร์ดประชาสัมพันธ์  บริเวณหน้าองค์การบริหารส่วนตำบลเกาะขันธ์


8.  กำหนดการเลือกสรร  (สอบคัดเลือก) วันที่  29  มกราคม  2553  เวลา 09.30 - 11.30 น.  ณ ห้องประชุมสภาองค์การบริหารส่วนตำบลเกาะขันธ์


9.  หลักเกณฑ์การผ่านการสอบคัดเลือก  



9.1 พนักงานจ้างตามภารกิจ ตำแหน่ง ผู้ช่วยช่างโยธา องค์การบริหารส่วนตำบลเกาะขันธ์ทำการสอบคัดเลือกโดยใช้ข้อสอบแบบปรนัย  โดยแบ่งข้อสอบออกเป็น  2  ภาค  คือ


-  ภาคความรู้ความสามารถทั่วไป


จำนวน  50  คะแนน


    ประกอบด้วย



ภาษาไทย



คณิตศาสตร์



เหตุการณ์ปัจจุบัน






สภาตำบลและองค์การบริหารส่วนตำบล


-  ภาคความรู้ความสามารถเฉพาะตำแหน่ง

จำนวน  50  คะแนน


     ประกอบด้วย



-  พระราชบัญญัติควบคุมอาคาร พ.ศ. 2522และแก้ไขเพิ่มเติมจนถึงปัจจุบัน




-  มาตรฐานงานทาง



-  ระเบียบสำนักนายกรัฐมนตรี ว่าด้วยงานสารบรรณ พ.ศ.2526
โดยผู้ที่ทำคะแนนได้ไม่ต่ำกว่าร้อยละ  60  ถือว่าเป็นผู้ผ่านเกณฑ์การคัดเลือก  และมีสิทธิเข้าสอบภาคสัมภาษณ์ต่อไป

9.2  พนักงานจ้างตามภารกิจ  ตำแหน่ง ผู้ช่วยเจ้าพนักงานพัสดุ องค์การบริหารส่วนตำบลเกาะขันธ์ ทำการสอบคัดเลือกโดยใช้ข้อสอบแบบปรนัย  โดยแบ่งข้อสอบออกเป็น  2  ภาค  คือ


-  ภาคความรู้ความสามารถทั่วไป


จำนวน  50  คะแนน


    ประกอบด้วย



ภาษาไทย



คณิตศาสตร์



เหตุการณ์ปัจจุบัน






สภาตำบลและองค์การบริหารส่วนตำบล


-  ภาคความรู้ความสามารถเฉพาะตำแหน่ง

จำนวน  50  คะแนน


     ประกอบด้วย



-  ระเบียบกระทรวงมหาดไทยว่าด้วยการพัสดุขององค์การบริหารส่วนตำบล พ.ศ.2538 แก้ไขเพิ่มเติมถึงฉบับปัจจุบัน
-  ระเบียบสำนักนายกรัฐมนตรี ว่าด้วยงานสารบรรณ พ.ศ.2526
โดยผู้ที่ทำคะแนนได้ไม่ต่ำกว่าร้อยละ 60 ถือว่าเป็นผู้ผ่านเกณฑ์การคัดเลือก และมีสิทธิเข้าสอบภาคสัมภาษณ์ต่อไป


10.  การประกาศผลการเลือกสรร (สอบคัดเลือก)วันที่ 1 กุมภาพันธ์ 2553 เวลา 10.00  น.  ณ  บอร์ดประชาสัมพันธ์องค์การบริหารส่วนตำบลเกาะขันธ์ (หน้าที่ทำการองค์การบริหารส่วนตำบลเกาะขันธ์)


11.  กำหนดการสอบสัมภาษณ์  วันที่  3 กุมภาพันธ์  2553   เวลา  09.30 น.  ณ  ห้องประชุมสภาองค์การบริหารส่วนตำบลเกาะขันธ์


12.  หลักเกณฑ์การสอบสัมภาษณ์


การสอบสัมภาษณ์  คะแนนเต็ม  100  คะแนน  ดังนี้
-  การแต่งกาย
-  บุคลิกภาพ
-  ความรู้ทั่วไป
-  ปฏิภาณไหวพริบ
-  ความสามารถพิเศษ


13.  การประกาศผลการสอบสัมภาษณ์  วันที่  4 กุมภาพันธ์  2553 เวลา  13.30 น. ณ บอร์ดประชา สัมพันธ์องค์การบริหารส่วนตำบลเกาะขันธ์  

14.  การขึ้นบัญชีผู้ผ่านการเลือกสรร  องค์การบริหารส่วนตำบลเกาะขันธ์  จะส่งรายชื่อผู้ที่ผ่านการสอบคัดเลือกทั้งหมดเสนอขอความเห็นชอบจาก ก.อบต. จังหวัดนครศรีธรรมราช เพื่อทำการขึ้นบัญชีเป็นเวลา  1 ปี  นับแต่วัน ประกาศผลการสอบคัดเลือก และหากภายหลังมีอัตราว่างในลักษณะเดียวกันหรือคล้ายกัน  ซึ่งองค์การบริหารส่วนตำบลเกาะขันธ์พิจารณาแล้วเห็นว่าสามารถใช้บุคคลที่มีสมรรถนะในเรื่องเดียวกันได้  นายกองค์การบริหารส่วนตำบลโดยความเห็นชอบของ ก.อบต. จังหวัดนครศรีธรรมราช  อาจพิจารณาจัดจ้างผู้ผ่านการเลือกสรรจากบัญชีรายชื่อผู้ผ่านการเลือกสรรที่ยังไม่หมดอายุก็ได้


15.  การลงนามในสัญญาจ้าง  องค์การบริหารส่วนตำบลเกาะขันธ์  จะลงนามในสัญญาจ้างสำหรับผู้ที่ผ่านการสอบคัดเลือก  และได้ขึ้นบัญชีที่ได้คะแนนสูงสุดเรียงตามลำดับโดยความเห็นชอบจาก  ก.อบต.


             รายละเอียดสอบถามได้ที่องค์การบริหารส่วนตำบลเกาะขันธ์ อำเภอชะอวด จังหวัดนครศรีธรรมราช  โทรศัพท์  0-7549-3111  หรือดาวน์โหลดข้อมูลได้ที่  www.kohkhan.go.th  


จึงประกาศให้ทราบโดยทั่วกัน




ประกาศ  ณ  วันที่   11   เดือนมกราคม  พ.ศ.2553

(นายอุดม  ไชยภักดี)

นายกองค์การบริหารส่วนตำบลเกาะขันธ์
